Зарим хүмүүс Франц дарсанд үнэхээр дуртай.
Зарим нь гольф тоглох,
эсвэл уран зохиолын ном унших дуртай байдаг.
Харин миний амьдралаас авдаг таашаалын нэг
жоохон онцгой.
Би онгоцны цонхоор хотуудыг ажиглах туйлын дуртай.
Зарим хотуудад намуухан хэрнээ үйлдвэрлэл өрнөдөг.
Дюссельдорф,
Лювилл гэх мэт.
Харин зарим нь багтаж ядсан их эрч хүчтэй.
Нью-Йорк эсвэл
Хонг Конг шиг.
Гэтэл бас Парис,
Истанбул зэрэг
будганд нь хүртэл түүх шингэсэн хотууд ч байна.
Би хотуудыг амьд мэтээр хардаг.
Би ингэж дээрээс харахдаа эдгээр хотын гудамж талбай
хурдны зам, зохион байгуулалт зэргийг нь ажиглах дуртай.
Ялангуяа шөнийн цагт алтан шар, улаанаар
тодрон гэрэлтэх нь гайхалтай.
Хотын судас хамгийн чухал үүргээ
нүдний өмнө дэлгэх мэт.
Гэвч би машинаа
өдөр бүр цаг хагас барьсны дараа
бодит байдал үнэхээр өөр харагддаг.
(Инээд)
Юу ч
олон нийтийн радио ч,
подкаст ч,
(Инээд)
гэгээрлийн бясалгал ч тэр
энэ цагийг үнэ цэнэтэй болгодоггүй.
(Инээд)
Утгагүй биш гэж үү.
Бид 210 км/цаг хүртэл хурдлах чадвартай машин зохион бүтээсэн мөртлөө
19-р зууны морин тэргийн хурдаар жолоодож байна.
(Инээд)
Зөвхөн АНУ-д л гэхэд
2014 онд 29.6 тэрбум цагийг бид тээврийн хэрэгсэлд зорчиж өнгөрөөсөн.
Энэ цагийг ашиглан
Эртний Грекүүд 26 Гизагийн Пирамид барих боломжтой.
(Инээд)
Энэ зөвхөн нэг жилд л.
Асар их цаг хугацаа, энерги, нөөц бололцоо үрэгдэж байна.
Хэдэн арван жилийн турш
бидний түгжрэлтэй тэмцэх арга энгийн байсан.
Шинэ зам барих эсвэл өмнө байсныг томсгох.
Үр дүнгээ ч өгсөн.
Парис хотод гайхалтай үр дүнгээ өгсөн.
Олон зуун түүхийн дурсамжит барилгаа нурааж,
шинээр 140 км
машин тээврийн зам бий болгосон.
Өнөөдөр хурдацтай хөгжиж буй хотуудад ч үр дүнгээ өгч байна.
Гэсэн хэдий ч удаан суурьшсан хотуудад
ийм хэмжээний өргөтгөл хийх бараг л боломжгүй.
Амьдрах орчин хэтэрхий нягт,
үл хөдлөх хөрөнгө хэт үнэтэй
мөн төсвийн санхүүжилт хэтэрхий бага.
Бидний хотын зүрх судасны систем бөглөрч, өвчтэй болсоор,
харин бид үүнд анхаарах хэрэгтэй.
Бидний одоогийн сэтгэлгээ үр дүнгээ өгөхөө нэгэнт больж.
Тээврийн хэрэгслээ зогсоохгүйн тулд
бидэнд шинэ урам зориг, тэмүүлэл хэрэгтэй.
16 жил тээврийн салбарт ажилласны дараа
БиоТехнологийн хэрэглэгчтэй ярилцах үед надад нэгэн санаа төрсөн.
Түүний эмчилгээ бидний зүрх судасны
тогтолцооны өвөрмөц онцлогт тулгуурладаг талаар ярьсан юм.
"Ваав" бидний биеийн
бүх судас, артериуд өдөр бүр
логистикийн гайхамшгийг бүтээж байдаг.
Яг энэ цаг мөчид би биологи
тээврийн салбарт тэрбум жил
ажилласан гэдгийг ухаарсан.
Бидний бие шим тэжээл, хий, уургийг тээвэрлэх
тоо томшгүй олон шийдлийг туршиж ирсэн.
Тийм ч учир дэлхийн хамгийн шилдэг тээврийн лаборатори юм.
Тэгвэл түгжрэлээс гарах шийдэл бидний дотор байсан бол яах вэ?
Би энэ асуултанын хариултыг мэдэхийг хүссэн.
Том хотууд өдөр бүр түгжирсээр л байхад
судсаар маань цус урссаар л байдаг. Яагаад тэр вэ?
Үнэндээ, энэ нь хоорондоо маш ялгаатай хоёр сүлжээ юм.
Та бүхэн мэдэх үү,
бидний биед 96,560 км урт судсууд бий
96,560 км.
Дэлхийн бүсэлхийн уртаас 2.5 дахин
урт судас таны биед оршдог.
Зөвхөн арьсны дор бус бидний биеийн бүх хэсэгт
судас байгаа гэсэн үг.
Харин та хотуудыг харвал
газар доорх метроны сүлжээ,
хонгил, гүүрнүүд бий.
Мөн агаарт нисдэг тэргүүд ч бий.
Гэвч дийлэнх түгжрэл зөвхөн газарт л болж байдаг.
Газрын гадарга дээр.
Өөрөөр хэлбэл
бидний зүрх судасны систем 3 хэмжээст орон зайг ашигладаг бол
тээврийн хэрэгслүүд ихэвчлэн 2 хэмжээст орчинд байдаг.
Тэгэхээр бид босоо системийг ашиглах хэрэгтэй.
Хэрэв бидний газрын гадаргын сүлжээ нэгэнт ханасан бол
замын хөдөлгөөнөө дээш нь өргөе.
Түгжрэлийг давах боломжтой энэхүү Хятад автобусны санаа нь
биднийг хотын орон зай, хөдөлгөөний талаар
шинээр бодох хэрэгтэйг сануулсан юм.
Бид эрчим хүчний шугамууд шиг
тээврийн хэрэгслээ дээгүүр явуулж болно.
Тел Авив, Абу Даби зэрэг хотууд эдгээр зөгнөлт гэмээр
соронзон бүхээгийн сүлжээг туршихаар ярилцаж байна.
Бид дээш мацсаар нисдэг болно.
Airbus зэрэг компаниуд
нисдэг такси бүтээхээр ажиллаж байгаа нь
нэгийг хэлж байна.
Нисдэг машин одоо л уран зөгнөлөөс
бизнесийн нөхцөлд ирээд байна.
Энэ бол сэтгэл хөдөлгөм мөч.
Тэгэхээр энэхүү 3 хэмжээст тээврийн сүлжээг бүтээх нь
түгжрэл бууруулах, улмаар бүр шийдэх арга зам байж болно.
Гэхдээ цорын ганц зам биш.
Бид одоогийн хэрэглэдэг автомашин
зэрэг суурь сонголтуудаа эргэн харах хэрэгтэй.
Хамгийн ойрын жишээг төсөөлье.
Та 42 минут машин барьж байна.
Арын суудалд 2 хүүхэд байж суухын аргагүй болж дээрээс нь
та хоцорч байна.
Урдаа байгаа удаан машиныг харж байна уу?
Яг л таныг хоцорч байхад гарч ирдэг.
(Инээд)
Жолооч нь зогсоол хайгаад л.
Гэтэл тэнд зогсоол байхгүй шүү дээ.
Гэхдээ тэр яаж мэдэх вэ дээ?
Хотын түгжрэлийн 30% нь жолооч нар
зогсоол хайснаас үүдэн гардаг гэсэн тооцоолол бий.
Та эргэн тойрныхоо 100 машиныг харж чадах уу?
Тэдгээрийн 85 нь ганц зорчигчтой.
Тэдгээр 85 жолооч бүгдээрээ Лондонгийн улаан автобусанд багтана.
Тэгэхээр асуулт нь:
Бидэнд зай хамгийн хэрэгтэй атал яагаад дэмий үрээд байна вэ?
Яагаад өөрсдийгөө ийм байдалд оруулна вэ?
Биологи хэзээ ч ийм зүйл хийхгүй.
Артерийн судасны доторх зай бүрэн ашиглагддаг.
Зүрх цохилох бүрт
өндөр цусны даралт сая сая улаан эсийг нягтаршуулж,
хүчилтөрөгчийн том галт тэрэг болгон
хүний биеийн бүх хэсгээр тараадаг.
Улаан эсүүдийн хоорондын жижиг зай ч дэмий үрэгддэггүй.
Эрүүл нөхцөлд
тэдний хүчилтөрөгчийн 95-аас илүү хувь нь ашиглагддаг.
Бидний тээврийн хэрэгсэл 95% дүүргэлттэй байна
гэж төсөөлж чадах уу?
Бусад бүх нэмэлт зай талбайд алхаж, дугуй унаад,
хотоороо зугаалж байна гээд.
Цус ийм өндөр бүтээмжтэй ажилладаг нь
улаан эсүүд нь
зөвхөн нэг эрхтэн эсвэл эдэд зориулагдаагүй байдаг.
Үгүй бол бидний цусанд ч гэсэн түгжрээ үүсэх байсан биз.
Тэд хуваалцдаг.
Бидний биеийн бүхий л эсүүдтэй хуваалцдаг.
Бидний биеийн доторх сүлжээ маш өргөн,
37 их наяд эсүүдэд бүгдэд нь хэрэгтэй мөчид нь
хүчилтөрөгч түгээдэг.
Цус бол хамтын болон хувийн тээврийн хэлбэр юм.
Харин бид хотдоо
гацсаар, түгжирсээр л.
Бид машинаа дагасан нийгэм байх уу эсвэл,
нийтийн тээврийн систем байх уу гэсэн эцэс төгсгөлгүй маргаанд гацсан.
Бид үүнийг давах ёстой.
Бид машины тав тухыг, галт тэрэг автобусны өндөр бүтээмжтэй
нийлүүлж чадсан тээврийн хэрэгсэл бүтээж чадна.
Төсөөлөөд үздээ.
Та хот доторх хурдан, тухтай галт тэргэнд
1200 зорчигчдын хамтаар сууж байна.
Хот доторх галт тэрэгний гол асуудал нь
зорьсон газартаа хүрэх хүртэл 5, 10, 15 удаа
зогсох шаардлагатай болдог.
Хэрэв энэ галт тэрэг зогсох шаардлагагүй бол яах вэ?
Энэ галт тэргэнд
бүхээгүүд хөдөлгөөн дунд салж
түргэн, жолоочгүй автобус болж
дараагийн зам руу ордог.
Ганц ч зогсохгүйгээр,
дамжин суух ч шаардлагүйгээр
та гэрийнхээ ойролцоо очих автобусанд суугаад явж байна.
Ойртоод ирэхэд
таны сууж явсан хэсэг салж
таныг хаалганы тань өмнө хүргээд өгнө.
Энэ нь хамтын болон хувийн тээврийн хэлбэр юм.
Энэ маргаашийн жолоочгүй, хамтын тээврийн хэрэгсэл байж болно.
Харин одоо...
хүнгэнэсэн дронуудтай хотод алхаж,
нисдэг такси, дүүжлэгддэг соронзон бүхээгээр зорчих нь
тийм ч сонин биш байгаа биз.
Түүнээс гадна бас нэг арга
хотын хөдөлгөөнийг гайхалтай болгоно.
Хэрэв та бодоод үзвэл
одоогийн жолоочгүй машин хүмүүст зориулагдсан замд
чадан ядан явж байна.
Эдгээр машинууд хялбар замын дүрэм
таахад ярвигтай хүний үйлдлүүдийн
учрыг олохоор суралцаж байна.
Харин хот бүхэлдээ жолоочгүй болвол яах вэ?
Бидэнд гэрлэн дохио хэрэгтэй юу?
Замын зурвас хэрэгтэй болов уу?
Хурдны хязгаар яах вэ?
Цусны улаан эсүүд эгнээгээр урсдаггүй.
Тэд хэзээ ч улаан гэрлэн дээр зогсдоггүй.
Хамгийн эхний жолоочгүй хотод
гэрлэн дохио, замын зурвасын аль нь хэрэггүй.
Харин бүх жолоочгүй машинууд холбогдсон байх үед
бүх зүйлийг тооцоолж болох ба хариу үйлдэл үзүүлэх хугацаа ч багасна.
Тэд илүү хурдан давхиж,
хурдасгах үндэслэлийг орчноосоо
эсвэл ойр орчмын машинуудаас авна.
Тэгэхээр, хуучны хоцрогдсон замын дүрмийн оронд замын урсгал динамик,
үргэлжийн өөрийгөө хөгжүүлэх
алгоримтуудаар зохицуулагддаг болох юм.
Үр дүн нь хачирхалтай.
Германы нарийн нямбай, тасралтгүй урсах хурдны зам,
Мумбайн эрч хүч мэдрэгдэх уулзваруудын нийлмэл шиг.
(Инээд)
Замын хөдөлгөөн маш хурдан,
бидний цус шиг шингэн болно.
Хачирхалтай нь
замын хөдөлгөөн автоматчилагдах тусам
хөдөлгөөн нь илүү органик, амьд мэт болно.
Тэгэхээр биологийн хууль
одоогийн тээврийн суу билгийн бүхий л шинж чанарыг агуулдаг.
Гэвч энэ үйл явц нь тэрбум жилийн
давтамж, хувьслыг даван туулсан.
Бид зам тээврийг тэрбум жил өөрчлөгдөж, хөгжихийг нь хүлээж болохгүй.
Бидэнд одоо мөрөөдөл байна,
санаа нь байна,
энэ бүгдийг шинээр хийх
3 хэмжээст тээврийн сүлжээ,
шинэ машин бүтээх, хотын урсгалыг өөрчлөх
боломж байна.
Одоо хийцгээе.
Баярлалаа,